[Video] Lekkerste wetenskap-eksperimente met vloeistofSkermskoot uit die video Die oulike wetenskapeksperimente in dié video is jou antwoord op jou kind se stelling: “Ma, ek’s verveeld!” Ons stel voor dat die eksperimente met (verantwoordelike) volwasse toesig aangepak word. Die eksperimente strek van ŉ bal wat stadig beweeg danksy ŉ dik stroperige vloeistof, tot hoe om ŉ vuur te maak met water. In nog ŉ eksperiment druk jy potlode in ŉ plastieksakkie sonder dat enige water uitlek en leer meer oor digtheid wanneer jy verskillende vloeistowwe op mekaar “stapel”. Laat ŉ bottel “verdwyn” deur van gliserien en water gebruik te maak en kyk hoe vloeistof op ŉ luidspreker kan dans. Wees versigtig met die agtste eksperiment, die Leidenfrost-effek, jou panne kan dalk vlek. In die negende eksperiment kan jy woorde “agterstevoorom” lees en speel met gekleurde vloeistowwe in die laaste eksperiment.